የቤኒሻንጉል ጉሙዝ ክልል ተጨማሪ 350 ሺህ ሄክታር መሬት ለማልማት እየሰራ መሆኑን ገለጸ
አዲስ አበባ፡- ከኮቪድ 19 ቫይረስ ጋር ተያይዞ ሊከሰት
የሚችለውን የምግብ እጥረት ለመከላከል 350 ሺህ ሄክታር መሬት ለማልማት እየሰራ መሆኑን የክልሉ የግብርና ተፈጥሮ ሀብት ልማት ቢሮ አስታወቀ።የቤኒሻንጉል ጉሙዝ የግብርና ተፈጥሮ
ሀብት ቢሮ ኃላፊ አቶ ባበክር አሊፋ ለአዲስ ዘመን ጋዜጣ እንደተናገሩት፤ በክልሉ
በበጀት ዓመቱ በበልግና በመኸር
ወቅት 1ነጥብ 1ሚሊዮን ሄክታር
መሬት ለማልማት የታቀደ መሆኑን አመልክተዋል።በኮረና ምክንያት ሊከሰት የሚችል የምግብ እጥረት ለመከላከል ተጨማሪ 350 ሺህ ሄክታር መሬት ለማልማት እየሰራ መሆኑን ገልጸዋል፡፡በክልሉ ከኮቪድ 19 ቫይረስ በተጨማሪ የበረሃ አንበጣ መንጋ ስጋት መኖሩን
የሚገልጹት ኃላፊው፤ በእነዚህ ምክንያቶች የምርትና ምርታማነት መቀነስ ሊያጋጥም የሚችል መሆኑን አመልክተው፣ በዚህም ምክንያት የምግብ እጥረት ሊገጥማቸው ይችላል ተብሎ 10ሺህ የሚጠጉ
የህብረተሰብ ክፍሎች በሁሉም ዞንና ወረዳዎች የተለዩ
መሆኑን ጠቁመዋል። የበረሃ አንበጣ መንጋን ለመከላከል የሚያስችል የቁጥጥር ኮሚቴ ተዋቅሮ የክትትል
ስራዎች እየተሰራ መሆኑን ጠቁመዋል ፡፡በዘንድሮ ዓመት ከተያዘው እቅድ ውስጥ 900 ሺ የሚጠጋ ሄክታር
መሬት ለእርሻ የተዘጋጀ ሲሆን ፤ እስካአሁን
450 ሺ ሄክታር መሬት በዘር ተሸፍኗል
ብለዋል ፡፡ የአርሶ አደሩን
ምርታማነት የሚያሳድጉ የግብርና ግብዓቶችን አቅርቦት በተመለከተ 131ሺ ኩንታል ዩሪያና
ኤን ቤ ኤስ ማዳበሪያ
አርሶ አደሩ መከፋፈሉን አስታውቀዋል
። ከዚህ ውስጥ ወደ 70 ሺ ኩንታል የሚሆን
ማዳበሪያ ለእርሻ ስራ ጥቅም ላይ መዋሉን አቶ ባበክር አሊፋ አስታውቀዋል፡ ፡እንደ ሀገር የምርጥ ዘር አቅርቦት እጥረት ያጋጠመ መሆኑን የሚገልጹት ኃላፊው፤ የአርሶ አደሩ የምርጥ ዘር ፍላጎት 11ሺ ኩንታል ሲሆን፤ ከዚህ ውስጥ ሰባት ሺ አርባ ኩንታል ለአርሶ አደር ቀርቦ የተዘራ መሆኑን  ገልጸዋል ፡፡ አምስት ሺህ ኩንታል የሚጠጋ
የበቆሎ ምርጥ ዘር እጥረት
ያጋጠመ መሆኑን አመልክተው፤ የምርጥ ዘር አቅርቦት እጥረቱን
ለመፍታት በአካባቢው በሚገኝ ዘር እንዲሸፍን መደረጉን
ጠቁመዋል። እንደማሽላ ፣ አኩሪ አተር ያሉ ዘሮች ተሞልተው
የቀረቡ መሆኑንም አስታውቀዋል፡፡ የቤኒሻንጉል ክልል አርሶ አደሩ የሚጠቀመው የተፈጥሮ ማዳበሪያ የሆኑትን ኮምፖስት ፣ ፋርም ኮምፖስት
መሆኑን ጠቁመው፤ በዘመናዊ ቴክኖሎጂ በመታገዝ የእርሻ ስራው እየተከናወነ እንደሚገኝ
አመልክተዋል። አሁን ላይ አርሶ አደሩ የልማት ጣቢያ ባለሙያዎች አጋዥነት
ስልጠና በማግኘት ከኮቪድ 19 ቫይረስ እራሱን እየተከላከለ አካላዊ ርቀቱን ጠብቆ ፣ የቤተሰቡን
ጉልበት በመጠቀም የእርሻ ስራውን እያከናወነ እንደሚገኝ የሚገልጹት ኃላፊው፤ የአዝመራ ሁኔታም በጥሩ ሁኔታ ላይ እንደሚገኝ ተናግረዋል፡፡ በተመሳሳይ በክልሉ ከ400 በላይ በሚሆኑ
ባለሀብቶች የተያዙ ሰፋፊ የእርሻ ቦታዎች
እንዳሉ አመልክተው፤ ባለፈው ሁለት ዓመት በነበሩ
ችግሮች ምክንያት ሙሉ በሙሉ መሬቶቹ
ሳይታረሱ መቅረታቸውን ገልጸዋል። በአሁኑ ወቅት ግን አካባቢው
ላይ ሰላም በመስፈኑ ለባለሀብቱ
በተደረገው ጥሪ መሠረት ጥቂት ባለሀብቶች ወደ ስራ የተመለሱ
ሲሆን አብዛኛዎቹ ከስራ ውጪ መሆናቸውን
አስታውቀዋል፡፡ በአሁኑ ወቅት 59 የሚሆኑ ባለሀብቶች
ወደ ስራ ተመልሰው የእርሾ
ቦታውን እያለሙ መሆኑን አመልክተው፤ አንድ ሰው እስከ 10 ሺ ሄክታር መሬት ለማልማት መውሰዱን አስታውቀዋል፡፡ እነዚህ የእርሻ ቦታዎች በጣም ሩቅ በመሆናቸው
እዚያ አካባቢ ያሉ ወረዳዎች እንኳን
ሊደርሱባቸው እንደማይችሉ ጠቁመው፤ ከትራንስፖርት አመቺ አለመሆን ፣ ከቀበሌም እጅግ ርቀው ወደ ድንበር አካባቢ በመሆናቸው ለቁጥጥር እጅግ አስቸጋሪ እንደሆኑ
አመልክተዋል፡፡አዲስ ዘመን ሰኔ 22 ኢያሱ መሰለ